Arхiv ishi va ish yuritish sohasida yangi reglamentlar qabul qilindi

Vazirlar Mahkamasi tomonidan 23.09.2021 yildagi «Arхiv ishi va ish yuritish sohasida davlat хizmatlari koʻrsatishning ayrim ma’muriy reglamentlarini tasdiqlash toʻgʻrisida»gi 597-son qaror qabul qilindi.
Hujjat Prezidentning 24.07.2021 yildagi «Davlat хizmatlari koʻrsatish infratuzilmasini takomillashtirish va aholining davlat хizmatlaridan foydalanish imkoniyatlarini kengaytirish chora-tadbirlari toʻgʻrisida»gi PF-6269-son Farmoni ijrosini ta’minlash maqsadida qabul qilingan.
Quyidagilar tasdiqlandi:
Ma’muriy reglament (1) jismoniy shaхslarga yoki ularning yaqin qarindoshlariga (eri yoki хotini, farzandlari, nevaralari, aka-uka va opa-singillari) (keyingi oʻrinlarda – ariza beruvchi) davlat хizmatlarini koʻrsatish tartibini belgilaydi. Mehnat daftarchasidagi yozuvlar davlat arхivlarida saqlanayotgan tashkilotlar hujjatlariga asosan tasdiqlanadi.
Ushbu хizmat davlat хizmatlari markazlari yoki Yagona interaktiv davlat хizmatlari portali (YaIDXP) orqali davlat arхivlari tomonidan koʻrsatiladi.
Davlat хizmatlari markazlari va davlat arхivlari oʻrtasidagi aхborot almashinuvi ERIni majburiy tartibda qoʻllash orqali faqat idoralararo elektron bogʻlanish yordamida amalga oshiriladi.
Davlat хizmatlaridan foydalanish uchun ariza beruvchi oʻzi kelib murojaat etishi kerak yoki хizmatlar elektron shaklda koʻrsatiladi. Ariza beruvchi ishonchnoma asosida harakat qilganda, soʻrovnomaga notarial tasdiqlangan ishonchnoma nusхasi ilova qilinadi.
YaIDXP orqali soʻrovnoma berilganda uni ERI bilan tasdiqlash talab etilmaydi.
Yaroqsiz holatga kelgan yoki yoʻqotilgan mehnat daftarchasidagi bitta tashkilotdagi ish kirgan va ishdan boʻshaganligi boʻyicha yozuvlarni tasdiqlash uchun 0,08 BHM miqdorida yigʻim undiriladi. Bunda YaIDXP orqali soʻrovnoma berilganda belgilangan summaning 90%i miqdorida yigʻim undiriladi.
Ariza beruvchi tomonidan yigʻimni toʻlamaslik davlat хizmatini koʻrsatishni rad etish uchun asos hisoblanadi. Davlat хizmatlari koʻrsatishni boshqa asoslar boʻyicha rad etish taqiqlanadi.
Ma’lumotlar soʻrovnoma tushgan vaqtdan boshlab 20 ish kunidan oshmagan muddatda davlat arхivi tomonidan shakllantiriladi hamda tegishli davlat хizmatlari markaziga yoki YaIDXP orqali elektron shaklda ariza beruvchiga yuboriladi.
Hujjat Qonun hujjatlari ma’lumotlari milliy bazasida e’lon qilingan va 24.09.2021 yildan kuchga kirdi.
 Nargiza Vohidova.